Chilenviistäjä

Chilenviistäjä (Pterodroma externa) on ulappaliitäjien heimoon kuuluva Chilen kotoperäinen valtamerilintu. Se pesii vain Juan Fernándezin saariin kuuluvalla Alejandro Selkirkin saarella. Populaation koko on noin kolme miljoonaa yksilöä. Osbert Salvin kuvaili lajin holotyypin Juan Fernándezin saarilta 1875.IBC 

Chilenviistäjän  päälaki ja niska ovat tumman harmaat. Selkä ja siivet ovat ruskehtavan harmaat ja yläselässä on suomukuviointia. Rinta ja vatsa ovat valkoiset. Se liikkuu useimmiten yksin ulapalla ja vain pesii rannikon läheisyydessä. Chilenviistäjän ravintoa ovat kalat. Kantaa uhkaavat vieraslajit, esimerkiksi kissat ja rotat.   

 Lähteet 

Luokka:Ulappalinnut
Luokka:Uhanalaiset linnut